
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 567 

8 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Μητρώου Επιμορφωτών, στο πλαίσιο υλο¬ 
ποίησης της Πράξης «Επιμόρφωση Εκπαιδευτικών 
Α/θμιας και Β/θμιας εκπαίδευσης σε βασικές δε¬ 
ξιότητες των Τεχνολογιών Πληροφορίας και Επι¬ 
κοινωνιών (ΤΠΕ) στην Εκπαίδευση» του Μέτρου 
2.1 του Ε.Π.Ε.Α.Ε.Κ. II, από την Ε.Υ.Ε. Προγραμμά¬ 


των Κ.Π.Σ. του Υπ.Ε.Π.Θ., ως Τελικό Δικαιούχο. 1 

Παράταση της θητείας των αιρετών εκπροσώπων των 
υπηρεσιακών συμβουλίων αρμοδιότητας υπαλλήλων 
εμμίσθων υποθηκοφυλακείων της χώρας και κτη- 

ματολογικών γραφείων Ρόδου και Κω-Λέρου. 2 

Καθορισμός ύψους ετήσιου επιδόματος αεροθερα¬ 
πείας φυματικών ναυτικών Γ' κατηγορίας μετα- 

νοσηλευτικής προστασίας. 3 

Έγκριση Οργανισμού Εσωτερικής Υπηρεσίας του δη¬ 
μοτικού Νομικού προσώπου: Αθλητικός Φορέας 
Δήμου Καλαμάτας (άρθρο 14 ν. 2880/2001). 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην υπ’ αριθμ. 24505/ΚΒ/ 

8.3.2006 Υπουργική απόφαση. 5 

Διόρθωση σφάλματος στην υπ’ αριθμ. Φ500/418/25784/ 

Ε5 κοινή υπουργική απόφαση που αφορά καθορι¬ 
σμό θέσεων Πρακτικής Ασκησης ΤΕΙ. 6 


Α ΠΟΦΑΣΕΙ Σ 

Αριθμ. 1468 (1) 


Έγκριση Μητρώου Επιμορφωτών, στο πλαίσιο υλοποί¬ 
ησης της Πράξης «Επιμόρφωση Εκπαιδευτικών Α/ 
θμιας και Β/θμιας εκπαίδευσης σε βασικές δεξιό¬ 
τητες των Τεχνολογιών Πληροφορίας και Επικοι¬ 
νωνιών (ΤΠΕ) στην Εκπαίδευση» του Μέτρου 2.1 του 
Ε.Π.Ε.Α.Ε.Κ. II, από την Ε.Υ.Ε. Προγραμμάτων Κ.Π.Σ. 
του Υπ.Ε.Π.Θ., ως Τελικό Δικαιούχο. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 του ν. 3027/2002 (Φ.Ε.Κ. 

152/Α/2002) «Ρύθμιση θεμάτων Οργανισμού Σχολικών 


Κτιρίων, ανώτατης εκπαίδευσης και άλλες διατάξεις», 
περί σύστασης της Ειδικής Υπηρεσίας Εφαρμογής προ¬ 
γραμμάτων Κ.Π.Σ., όπως τροποποιήθηκε με το άρθρο 13 
του ν. 3149/10.6.2003 (Φ.Ε.Κ. 141/Α/10.6.2003). 

2. Την υπ’ αριθμ. 10756/9.10.2002 κοινή υπουργική από¬ 
φαση με την οποία εξειδικεύονται οι αρμοδιότητες της 
Ειδικής Υπηρεσίας Εφαρμογής Προγραμμάτων Κοινο¬ 
τικού Πλαισίου Στήριξης(1343Β). 

3. Τις διατάξεις του άρθρου 50 «Ειδικός Λογαριασμός 
στο Υπ.Ε.Π.Θ. για την αξιοποίηση κονδυλίων του Κ.Π.Σ.» 
του ν. 2413/1996 (ΦΕΚ124), όπως συμπληρώθηκαν με τις 
διατάξεις της παρ. 9β του άρθρου 1 του ν. 2942/2001 
(Φ.Ε.Κ. 202Α). 

4. Την υπ’ αριθμ. 141/29.1.2004 υπουργική απόφαση 
(Φ.Ε.Κ. 269Β/10.2.20 04) «Εγκριση Οδηγού Χρηματοδότη¬ 
σης Ειδικού Λογαριασμού Υπ.Ε.Π.Θ.». Τις διατάξεις του ν. 
2860/2000 που αναφέρεται στη Διαχείριση, Παρακολού¬ 
θηση καιΈλεγχο του Κοινοτικού Πλαισίου Στήριξης. 

5. Το π.δ. 121/2004 (Φ.Ε.Κ. 84Α) «Διορισμός Υπουργών 
και Υφυπουργών». 

6. Την υπ’ αριθμ. 7166/27.4.2005 απόφαση Ένταξης του 
Ειδικού Γραμματέα Ενιαίου Διοικητικού Τομέα Θεμάτων 
ΕΈ. και Κ.Π.Σ. για την πράξη «Επιμόρφωση Εκπαιδευτι¬ 
κών Α/θμιας και Β/θμιας Εκπαίδευσης σε Βασικές Δεξιό¬ 
τητες των Τεχνολογιών Πληροφορίας και Επικοινωνιών 
(Τ.ΠΈ.) στην Εκπαίδευση». 

7. Το Τεχνικό Δελτίο. Έργου / Υποέργων της πράξης 
«Επιμόρφωση Εκπαιδευτικών Α/θμιας και Β/θμιας Εκπαί¬ 
δευσης σε Βασικές Δεξιότητες των Τεχνολογιών Πλη¬ 
ροφορίας και Επικοινωνιών (Τ.ΠΈ.) στην Εκπαίδευση». 

8. Το υπ’ αριθμ. 4751/24.3.2005 έγγραφο του Ειδικού 
Γ ραμματέα θεμάτων ΕΈ. και ΚΠΣ με το οποίο θεωρεί 
αποδεκτό το 2° Τεχνικό ΔελτίοΈργου και Υποέργων της 
πράξης «Επιμόρφωση Εκπαιδευτικών Πρωτοβάθμιας και 
Δευτεροβάθμιας Εκπαίδευσης σε Βασικές Δεξιότητες 
Χρήσης των Τεχνολογιών Πληροφορίας και Επικοινω¬ 
νιών (Τ.ΠΈ.) στην Εκπαίδευση». 

9. Την υπ’ αριθμ. 1562/31.3.2006 απόφαση της Υπουργού 
Εθνικής Παιδείας και Θρησκευμάτων, που αφορά στην 
έγκριση της υλοποίησης του Υποέργου 1 «Διοίκηση, 
Οργάνωση, Υλοποίηση και Διαχείριση της Πράξης» της 
Πράξης «Επιμόρφωση Εκπαιδευτικών Πρωτοβάθμιας και 
Δευτεροβάθμιας Εκπαίδευσης σε βασικές δεξιότητες 
των Τεχνολογιών Πληροφορίας και Επικοινωνιών (Τ.ΠΈ.) 
στην εκπαίδευση»του Μέτρου 2.1 του Επιχειρησιακού 

Προγράμματος «Εκπαίδευση και Αρχική Επαγγελματική 
Κατάρτιση », από την Ε.Υ.Ε. Προγραμμάτων Κ.Π.Σ. του 
Υπ.Ε.Π.Θ., που είναι ο Τελικός Δικαιούχος της Πράξης, με 
ίδια μέσα χωρίς προσφυγή σε εξωτερικό Ανάδοχο. 

10. Την υπ’ αριθμ. 5137/4.10.2005 απόφαση της Υπουρ¬ 
γού Εθνικής Παιδείας και Θρησκευμάτων, που αφορά 
στον ορισμό υπεύθυνων συντονιστών εκ μέρους του 
Π.Ι. και του ΕΑΙΤΥ και στη σύσταση και αρμοδιότητες 
της Κ.Ε.Ε.Τ.Π.Ε. II. 

11. Την υπ’ αριθμ. 309/8.2.2005 Πρόσκληση Εκδήλω¬ 
σης Ενδιαφέροντος για ένταξη στο Μητρώο Επιμορ- 
φωτών. 

12. Την με ημερομηνία 10.3.2006 απόφαση - πρακτι¬ 
κό της Κ.Ε.Ε.Τ.Π.Ε. II, που εγκρίνει την εισήγηση των 
υπευθύνων από πλευράς Παιδαγωγικού Ινστιτούτου και 
Ε.Α.Ι.Τ.Υ. και εισηγείται στην Ε.Υ.Ε. Προγραμμάτων Κ.Π.Σ. 
την οριστικοποίηση του καταλόγου Επιμορφωτών και 
την ένταξή τους στο Μητρώο της πράξης. 

13. Την ανάγκη δημιουργίας μητρώου επιμορφωτών 
για την υλοποίηση της πράξης. 

14. Το γεγονός ότι η δαπάνη που προκαλείται από την 
παρούσα καλύπτεται από τον προϋπολογισμό της Πρά¬ 
ξης «Επιμόρφωση Εκπαιδευτικών Α/θμιας και Β/θμιας 
Εκπαίδευσης σε Βασικές Δεξιότητες των Τεχνολογιών 
Πληροφορίας και Επικοινωνιών (Τ.Π.Ε.) στην Εκπαίδευ¬ 
ση» του Μέτρου 2.1 του Ε.Π.Ε.Α.Ε.Κ. II, αποφασίζουμε: 

Στο πλαίσιο υλοποίησης της Πράξης «Επιμόρφωση 
Εκπαιδευτικών Α/θμιας και Β/θμιας Εκπαίδευσης σε Βα¬ 
σικές Δεξιότητες των Τεχνολογιών Πληροφορίας και 
Επικοινωνιών (Τ.Π.Ε.) στην Εκπαίδευση» του Μέτρου 2.1 
του Ε.Π.Ε.Α.Ε.Κ. II, από την Ε.Υ.Ε Προγραμμάτων Κ.Π.Σ. 
του ΥΠ.Ε.Π.Θ., ως Τελικό Δικαιούχο, εγκρίνουμε το Μη¬ 
τρώο Επιμορφωτών. 

Οι επιμορφωτές θα έχουν την δυνατότητα μέσω του 
Μ.Ι.δ. της πράξης να δηλώσουν την Νομαρχιακή Διεύ¬ 
θυνση Εκπαίδευσης της προτίμησής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 38331οικ. (2) 

Παράταση της θητείας των αιρετών εκπροσώπων των 
υπηρεσιακών συμβουλίων αρμοδιότητας υπαλλήλων 
εμμίσθων υποθηκοφυλακείων της χώρας και κτημα- 
τολογικών γραφείων Ρόδου και Κω-Λέρου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 9 του αρθ. 9 του ν.2993/2002 
όπως ισχύει μετά τη συμπλήρωσή του με τις διατάξεις 
της παρ. 14 του άρθ. 59 του ν.3160/2003. 

2. Την υπ’ αριθμ. 132646/22.9.2003 απόφαση του Υπουρ¬ 
γού Δικαιοσύνης «Διαδικασία και τρόπος εκλογής των 
αιρετών εκπροσώπων των υπαλλήλων των Εμμίσθων 
Υποθηκοφυλακείων της χώρας και των Κτηματολογικών 
Γραφείων Ρόδου και Κω-Λέρου». 

3. Την ανάγκη λειτουργίας των υπηρεσιακών συμβου¬ 
λίων αρμοδιότητας υπαλλήλων των εμμίσθων υποθη¬ 
κοφυλακείων της χώρας και των κτηματολογικών γρα¬ 
φείων Ρόδου και Κω-Λέρου μέχρι την 30η Ιουνίου 2006, 


καθόσον η θητεία των αιρετών εκπροσώπων έληξε την 
13η Φεβρουάριου 2006, αποφασίζουμε: 

Την παράταση της θητείας των αιρετών εκπροσώπων 
των υπηρεσιακών συμβουλίων αρμοδιότητας υπαλλή¬ 
λων των εμμίσθων υποθηκοφυλακείων της χώρας και 
των κτηματολογικών γραφείων Ρόδου και Κω-Λερού 
μέχρι την 30η Ιουνίου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ.5421.5/07/06 (3) 

Καθορισμός ύψους ετήσιου επιδόματος αεροθεραπείας 
φυματικών ναυτικών Γ' κατηγορίας μετανοσηλευτι- 
κής προστασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 3β του άρθρου 7 και της παρ. 2 του 
άρθρου 14 του ν.δ.3738/1957 «Περί Προστασίας Φυματι¬ 
κών Ναυτικών» (Α' 169) σε συνδυασμό με τις διατάξεις 
του π.δ. 924/1975 «Περί καταργήσεως του Κεφαλαίου 
Προστασίας Φυματικών Ναυτικών και συγχωνεύσεως 
κλάδων αυτού μετά του Ναυτικού Απομαχικού Ταμείου 
και του Κεφαλαίου Ανεργίας και Ασθένειας Ναυτικών» 
(Α' 293). 

β) Του εδαφ. (α) της παρ. 3 του άρθρου 22 του ν. 2362/ 
1995 «Περί Δημοσίου Λογιστικού, ελέγχου των δαπανών 
του Κράτους κλπ.» (Α' 247). 

γ) Του άρθρου 4 του π.δ. 79/1990 «Περί τροποποίησης 
Οργανισμού Υπουργείου Οικονομικών και Οργανισμού 
Νομαρχιών» (Α' 37). 

δ) Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

ε) Της υπ’ αριθμ. 3793Θ/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 
1432/14.10.2005). 

2. Την απόφαση της υπ’ αριθμ. 4742/23/19.5.2005 (θέμα 
3°) συνεδρίασης του Διοικητικού Συμβουλίου του Οίκου 
Ναύτου. 

3. Το υπ’ αριθμ. 5298/31/7.2.2006 έγγραφο της Γενικής 
Δ/νσης Οικονομικής Πολιτικής του Υπουργείου Οικονο¬ 
μίας και Οικονομικών. 

4. Το γεγονός ότι με την απόφαση αυτή, προκαλείται 
δαπάνη 20.000,00 ΕΥΡΩ, σε βάρος του προϋπολογισμού 
εξόδων του Ναυτικού Απομαχικού Ταμείου (Ν.Α.Τ.) (Κ.Α.Ε. 
0635) στον οποίο έχουν εγγράφει οι σχετικές πιστώσεις, 
αποφασίζουμε: 

1. Την έγκριση της απόφασης της υπ’ αριθμ. 4742/23/ 
19.5.2005 (θέμα 3°) συνεδρίασης του Διοικητικού Συμ¬ 
βουλίου του Οίκου Ναύτου και καθορίζουμε το ύψος του 
ετήσιου επιδόματος αεροθεραπείας φυματικών ναυτι¬ 
κών Γ' κατηγορίας μετανοσηλευτικής προστασίας, στο 
ποσό των 124,80 ΕΥΡΩ. 

2. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Πειραιάς, 18 Απριλίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 
-♦- 

Αριθμ. 4311 (4) 

Έγκριση Οργανισμού Εσωτερικής Υπηρεσίας του δημο¬ 
τικού Νομικού προσώπου: Αθλητικός Φορέας Δήμου 
Καλαμάτας (άρθρο 14 ν. 2880/2001). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του ν. 1188/1981 όπως 
αυτές τροποποιήθηκαν από τις ίδιες των άρθρων 8 παρ. 
5 του ν. 2307/1995 και 1 παρ. 2 εδαφ. στ' του ν. 2503/1997, 
περί οργανισμών εσωτερικής υπηρεσίας και συγκρότη¬ 
σης υπηρεσιών, των ΟΤΑ Α' βαθμού, των δημοτικών και 
κοινοτικών νομικών προσώπων, κ.λπ. 

2. Τις διατάξεις του άρθρου 14 του ν. 2880/2001 (ΦΕΚ 
9/τ.Α'/30.1.2001) «Πρόγραμμα Πολιτεία για την μεταρρύθ¬ 
μιση και τον εκσυγχρονισμό της Δημόσιας Διοίκησης 
και άλλες διατάξεις». 

3. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α 98). 

5. Την υπ’ αριθμ. 34316/12.9.2001 Εγκύκλιο του ΥΠΕΣ- 
ΔΔΑ με την οποία διαβιβάστηκε σχέδιο Οργανισμού 
Εσωτερικής Υπηρεσίας των Δημοτικών και Κοινοτικών 
Χώρων Αθλησης. 

6. Το γεγονός ότι στις περιπτώσεις στις οποίες ο 
νόμος παρέχει το δικαίωμα της έγκρισης στην εποπτεύ- 
ουσα αρχή, όπως εν προκειμένω, η διοίκηση οφείλει να 
ελέγξει την πράξη το πρώτον από πλευράς νομιμότητας 
και εν συνεχεία να προχωρήσει στον έλεγχο σκοπιμότη¬ 
τας, κατά τον οποίο κρίνει, και δύναται να μην εγκρίνει 
το μέρος εκείνο της πράξης το οποίο κρίνει άσκοπο, 
διατυπώνοντας όμως αιτιολογημένη άποψη. 

7. Την υπ’ αριθμ. 37/2005 απόφαση του Διοικητικού 
Συμβουλίου του δημοτικού νομικού προσώπου « Αθλητι¬ 
κός Φορέας δήμου Καλαμάτας με την οποία ψηφίστηκε 
ο ΟΈ.Υ αυτού. 

8. Την υπ’ αριθμ. 492/2005 απόφασή του Δημοτικού 
Συμβουλίου Καλαμάτας με την οποία εγκρίνεται η ανω¬ 
τέρω απόφαση του Διοικητικού Συμβουλίου. 

9. Την γνωμοδότηση του Υπηρεσιακού Συμβουλίου των 
ΟΤΑ Ν. Μεσσηνίας, που διατυπώθηκε στο Πρακτικό Νο 
5/9.3.2006 (Θέμα 4ο). 

10. Την υπ’ αριθμ. 7092/1997 απόφαση του Γ.Γ.Π.Π. «περί 
άσκησης αρμοδιοτήτων κατ’ εντολή» (ΦΕΚ 551/Β'/3.6.1998), 
σε συνδυασμό με την υπ’ αριθμ. Α.Π. 8324/24.5.2004 όμοια 
(ΦΕΚ 818/Β/2.6.2004), αποφασίζουμε: 

Εγκρίνουμε την υπ’ αριθμ. 37/2005 απόφαση του Δ.Σ. 
του δημοτικού νομικού προσώπου «Αθλητικός Φορέας 
δήμου Καλαμάτας» με την οποία ψηφίστηκε ο Οργανι¬ 
σμός Εσωτερικής Υπηρεσίας αυτού, ως εξής: 


Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Τις υπηρεσίες του Ν.Π.Δ.Δ. «ΑΘΛΗΤΙΚΟΣ ΦΟΡΕΑΣ ΔΗ¬ 
ΜΟΥ ΚΑΛΑΜΑΤΑΣ», συγκροτούν: 

• Η Διεύθυνση 

• Τα Τμήματα 

• Τα Γραφεία 

Άρθρο 2 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
Διεύθυνση 

Διευθυντής 

1. Γ ραφείο Παρακολούθησης και Εφαρμογής των Κα¬ 
νονισμών του Οργανισμού Εσωτερικής Υπηρεσίας και 
Λειτουργίας 

Α) Τμήμα Διοικητικών και Οικονομικών Υπηρεσιών 

Προϊστάμενος 

1. Γ ραφείο Διοικητικών Υπηρεσιών 

2. Γ ραφείο Οικονομικών Υπηρεσιών 

3. Γραφείο Ταμειακής Υπηρεσίας 

Β) Τμήμα Συντήρησης - Επισκευής και Κατασκευής 
Αθλητικών Εγκαταστάσεων 

Προϊστάμενος 

1. Γραφείο Μελετών 

2. Γ ραφείο Αυτεπιστασίας - Παρακολούθησης - Εκτέ- 
λεσηςΈργων Συντήρησης - Επισκευής και Κατασκευής 
Αθλητικών Εγκαταστάσεων 

Γ) Τμήμα Αθλητικών και Πολιτιστικών Δραστηριοτήτων 

Προϊστάμενος 

1. Γ ραφείο Αθλητικών Δραστηριοτήτων 

2. Γ ραφείο Προγραμματισμού Αθλητικών και Πολιτι¬ 
στικών Εκδηλώσεων 

Αρθρο 3 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Χειρίζεται τα θέματα που έχουν σχέση με τους 
εργαζομένους στον Αθλητικό Φορέα και εισηγείται 
αναλόγως. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας του Νομικού Προσώπου «ΑΘΛΗΤΙΚΟΣ 
ΦΟΡΕΑΣ ΔΗΜΟΥ ΚΑΛΑΜΑΤΑΣ». 

4. Έχει την ευθύνη για την ομαλή λειτουργία, τάξη 
και καθαριότητα του Νομικού Προσώπου σε θέματα 
συντήρησης και καθαριότητας. 

5. Μετά από συνεννόηση με τις αρμόδιες Υπηρεσίες 
εισηγείται για τις αναγκαίες προμήθειες. 

6. Σε συνεννόηση με τις Υπηρεσίες και τα Αθλητικά 
Σωματεία προβαίνει στην εισήγηση στο Δ.Σ. για έγκριση 
του Προγράμματος Λειτουργίας Προπονήσεως Αθλη¬ 
τικών Σωματείων. 

7. Σε συνεννόηση με τον συντηρητή του χλοοτάπητα 
εισηγείται στο Δ.Σ. το πρόγραμμα προπονήσεων του 
Ποδοσφαιρικού Τμήματος. 

8. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για τη διεξαγωγή Αθλη¬ 
τικών και Πολιτιστικών εκδηλώσεων, σύμφωνα με τον 
προγραμματισμό του Ν.Π.Δ.Δ. και τις εκάστοτε αιτήσεις 
των ενδιαφερομένων φορέων. 

9. Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και 
καθαριότητας. 

10. Φροντίζει και ελέγχει όλες τις Αθλητικές εγκατα¬ 
στάσεις στον Αθλητικό Φορέα. 

11. Σε περίπτωση ατυχήματος ή υγειονομικού επεισο¬ 
δίου οφείλει να εξασφαλίζει τα μέσα και τις διαδικασί¬ 
ες για άμεση μεταφορά σ' ανάλογο Νοσοκομείο όσων 
έχουν ανάγκη, καθώς και την καταλληλότητα και συνεχή 
ετοιμότητα του υγειονομικού προσωπικού. 

12. Ασκεί κάθε αρμοδιότητα ή ενέργεια που του ανατί¬ 
θεται από το Διοικητικό Συμβούλιο με απόφασή του. 

13. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

Αρθρο 4 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Τηρεί ενημερωμένους με όλα τα απαραίτητα στοι¬ 
χεία τους Υπηρεσιακούς Ατομικούς Φακέλους των ερ¬ 
γαζομένων στον Αθλητικό Φορέα. 

2. Εισηγείται, ύστερα από αίτηση, την χορήγηση πιστο¬ 
ποιητικών σε άτομα που έχουν σχέση με τον Αθλητικό 
Φορέα. 

3. Εισηγείται τον καθορισμό του εβδομαδιαίου προ¬ 
γράμματος εργασίας του προσωπικού που εργάζεται 
με βάρδιες, σε συνεργασία με τους προϊσταμένους των 
άλλων τμημάτων ή γραφείων. 

4. Ευθύνεται για την έγκαιρη και σωστή εφαρμογή της 
εργατικής νομοθεσίας σε ότι αφορά τους εργαζόμενους 
στον Αθλητικό Φορέα, εισηγούμενο ανάλογα. 

5. Εισηγείται για την έγκριση των αδειών των εργα¬ 
ζομένων στο Ν.Π.Δ.Δ. μετά από προγραμματισμό, και 
λαμβάνοντας υπ’ όψιν τις αιτήσεις τους, οι οποίες θα 
πρέπει να υποβάλλονται έως τις 31 Μαρτίου εκάστου 
έτους. 

6. Ελέγχει τις κάρτες παρουσίας των εργαζομένων και 
ενημερώνει για κάθε απουσία ή ανωμαλία. 

7. Φροντίζει για την έγκαιρη σύνταξη, αναμόρφωση 
του ετήσιου προϋπολογισμού σύμφωνα με τις διατάξεις 
που ισχύουν για τα Νομικά Πρόσωπα Δημοσίου Δικαίου 
των ΟΤΑ καθώς και την έγκαιρη σύνταξη και υποβολή 
του ετήσιου Απολογισμού. 

8. Παρακολουθεί την κίνηση Εσόδων - Εξόδων του 
Αθλητικού Φορέα κατά τομέα δραστηριότητας και ενη¬ 
μερώνει έγκαιρα τις ενδιαφερόμενες υπηρεσίες. 

9. Προσδιορίζει τις τακτικές ανάγκες του Αθλητικού 
Φορέα σε ετήσια βάση και εισηγείται την προμήθεια 
διαφόρων υλικών. 

10. Εισηγείται την διενέργεια διαγωνισμών για μισθώ¬ 
σεις, εκμισθώσεις, προμήθειες που αφορούν τον Αθλητι¬ 
κό Φορέα και συντάσσει τα προβλεπόμενα με τις ισχύ- 
ουσες διατάξεις για τα Ν.Π.Δ.Δ. των ΟΤΑ. έγγραφα. 

11. Φροντίζει για τη σύνταξη, προώθηση και έγκριση 
διαφόρων ενταλμάτων. 

12. Φροντίζει για την είσπραξη διαφόρων πόρων του 
Αθλητικό Φορέα. 

13. Φροντίζει για τη μισθοδοσία και λοιπές παροχές 
στους εργαζομένους. 

14. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρ/μου, Ι.Κ.Α. 
κλπ. σύμφωνα με τις ισχύουσες διατάξεις των Ο.Τ.Α. 

15. Παραλαμβάνει και φυλάσσει το υλικό που προορί¬ 
ζεται για τον Αθλητικό Φορέα 

16. Φροντίζει για τη διανομή του υλικού σύμφωνα με 
τον προορισμό τους. 


17. Προβαίνει σε καταστροφή και εκποίηση του άχρη¬ 
στου υλικού. 

18. Τηρεί τα απαιτούμενα βιβλία κλπ. σύμφωνα με τις 
διατάξεις περί Ν.Π.Δ.Δ. των Ο. Τ. Α. 

19. Συνεργάζεται με τα άλλα τμήματα ή γραφεία για 
θέματα συναρμοδιότητας. 

20. Εισηγείται στην Διεύθυνση σχετικά με τον εξο¬ 
πλισμό με τα απαραίτητα και κατάλληλα μέσα του 
Αθλητικού Φορέα για την άμεση παροχή υγειονομικής 
περίθαλψης στους ευρισκόμενους στους χώρους του 
Αθλητικού Φορέα. 

21/Εχει τη δυνατότητα να εξουσιοδοτήσει εγγράφως 
κάποιον υπάλληλο του τμήματος ή γραφείου του για 
τη διεκπεραίωση οποιοσδήποτε εργασίας. 

Αρθρο 5 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΣΥΝΤΗΡΗΣΗΣ - ΕΠΙΣΚΕΥΗΣ - ΚΑΤΑΣΚΕΥΗΣ 
ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 

1. Εισηγείται τα αναγκαία για την εκτέλεση συντήρη¬ 
σης, επισκευής ή κατασκευής και υπολογίζει τις απαι- 
τούμενες δαπάνες. 

2. Παρακολουθεί την εκτέλεση της συντήρησης, της 
επισκευής ή της κατασκευής απολογιστικά ή από εργο¬ 
λάβο δημοσίων έργων ή εμπειροτέχνη, όπως προβλέπε- 
ται από τις σχετικές διατάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του 
Διοικητικού Συμβουλίου. 

4. Ευθύνεται για τη φύλαξη, συντήρηση, επισκευή του 
υλικού και των μέσων εξοπλισμού του Αθλητικού Φο¬ 
ρέα. 

5. Τηρεί ενημερωτικά μητρώα για όλες τις εγκατα¬ 
στάσεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προ- 
μήθειά τους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματός του και εισηγείται σχετικά. 

8. Φροντίζει για την αναζήτηση των απαιτούμενων 
στατιστικών στοιχείων για ότι αφορά τη συντήρηση 
των εγκαταστάσεων και του υλικού. 

9. Συνεργάζεται με το άλλο τμήμα ή γραφείο για θέ¬ 
ματα συναρμοδιότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων του Αθλητικού Φορέα και 
συγκεκριμένα: 

• των κτιριακών εγκαταστάσεων 

• των ηλεκτρολογικών εγκαταστάσεων 

• των υδραυλικών και θερμοϋδραυλικών εγκαταστά¬ 
σεων 

• των υπαίθριων εγκαταστάσεων 

• των ξυλουργικών εγκαταστάσεων 

• της πισίνας 

• των χλοοταπήτων 

• των κήπων - παρτεριών 

• το κλάδεμα, κόψιμο χόρτων, λίπανση, ράντισμα, 
σκάψιμο. 

11. Την ευθύνη της χάραξης των γραμμών σε οποιοδή- 
ποτε αγωνιστικό χώρο έχει το εν λόγω τμήμα. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση 

των αποστάσεων, τότε την εργασία αυτή την κάνει το 
εν λόγω τμήμα. 

Μόνο στην περίπτωση που οι γραμμές φαίνονται και 
απλώς χρειάζονται φρεσκάρισμα για τον συγκεκριμένο 
αγώνα ποδοσφαίρου, τότε το φρεσκάρισμα γίνεται από 
τον υπάλληλο κλάδου ΥΕ φύλακα - Γενικών Καθηκόντων 
Εργάτη, που έχει υπηρεσία στο γήπεδο αυτό. 

13. Φροντίζει για τη συντήρηση και τον καθαρισμό της 
πισίνας σε καθημερινή βάση, παρακολούθηση της κα¬ 
ταλληλότητας του νερού (ΡΗ και χλωρίου) και αποστολή 
δείγματος νερού για μικροβιολογικό έλεγχο σύμφωνα 
με τον Κανονισμό Λειτουργίας του Ν.Π.Δ.Δ. «ΑΘΛΗΤΙΚΟΣ 
ΦΟΡΕΑΣ ΔΗΜΟΥ ΚΑΛΑΜΑΤΑΣ». 

14. Όταν γίνεται η ετήσια συντήρηση του Κολυμβη¬ 
τηρίου αυτό θα παραμείνει κλειστό κατά τη διάρκεια 
των εργασιών. 

15. Σε συνεννόηση με τον συντηρητή του χλοοτάπητα 
εισηγείται τον καθορισμό των προπονήσεων των ποδο¬ 
σφαιρικών σωματείων. 

• Κάθε εργασία, τροποποίηση, αλλαγή επέκταση μη¬ 
χανολογικού, ηλεκτρολογικού, υδραυλικής εγκατάστα¬ 
σης του σχεδίου του Αθλητικού Φορέα γίνεται σύμφωνα 
με τις διατάξεις του π.δ. 410/1995 (Δ.Κ.Κ.). 

• Μια φορά το χρόνο τουλάχιστον θα πρέπει να υπάρ¬ 
χει έλεγχος λειτουργίας των Μηχανολογικών εγκατα¬ 
στάσεων από αρμόδιο μηχανικό της Τεχνικής Υπηρε¬ 
σίας του Δήμου και ελλείψει αυτού από τον αρμόδια 
υπηρεσία της Περιφέρειας. 

• Στους καυστήρες, λέβητες ΒΟΙΙΙΕΒ υποχρεωτικά θα 
γίνεται συντήρηση τουλάχιστον δύο φορές το χρόνο: 

α) είτε από υπάλληλο αντίστοιχης ειδικότητας 

β) είτε από ειδικό ιδιωτικό συνεργείο συντήρησης 
και θα διακόπτεται η λειτουργία του κολυμβητηρίου 
ή του γυμναστηρίου μετά από εισήγηση του αρμόδιου 
υπαλλήλου. 

Άρθρο 6 

ΑΡΜΟΔΙΟΤΗΤΕΣ ΤΜΗΜΑΤΟΣ 

ΑΘΛΗΤΙΚΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρ¬ 
μογής των προγραμμάτων και εκδηλώσεων και όταν 
απαιτείται τροποποίηση ή βελτίωση ή αλλαγή αυ¬ 
τών. 

4. Εισήγηση σχετικά για τη δημιουργία νέων αθλητι¬ 
κών κέντρων με την πρόβλεψη του απαιτούμενου τε¬ 
χνικού εξοπλισμού, καθώς και την καλύτερη αξιοποίηση 
των υπαρχόντων αθλητικών χώρων. 

5. Συντονισμός, παρακολούθηση και έλεγχος της 
εφαρμογής των καθημερινών προγραμμάτων γύμνασης 
και λοιπών αθλητικών εκδηλώσεων. 

6. Συνεργασία με τα αθλητικά σωματεία και συλλό¬ 
γους του Δήμου και παροχή κάθε δυνατής βοήθειας 
στη λειτουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές 
φυσικής αγωγής των σχολείων. 

8. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα 


που υλοποιεί το Νομικό Πρόσωπο, με σκοπό τη διάδοση 
και την ανάπτυξη του αθλητικού πνεύματος σε όλους 
τους δημότες. 

9. Μέριμνα για την καλή λειτουργία των αιθουσών 
γυμναστικής και των χώρων άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης 
και ο εντοπισμός τυχόν ελλείψεων και βλαβών του εξο¬ 
πλισμού τους γενικότερα. 

11. Φροντίδα για την εφαρμογή κανονισμών διεξαγωγής 
των διαφόρων αθλημάτων της αρμοδιότητάς τους. 

12. Μέριμνα για την αποφυγή ατυχημάτων κατά 
την ώρα της άθλησης των αθλουμένων στα τμήματά 
τους. 

13. Παροχή πρώτων βοηθειών, περίθαλψης, αντιμε¬ 
τώπιση εκτάκτων περιστατικών (κακώσεων, τραυμα¬ 
τισμών κ,λπ.) όλων των αθλουμένων εντός των χώρων 
άθλησης. 

14. Τήρηση ατομικών καρτελών των αθλουμένων και 
σημείωση των επιδόσεών τους. 

15. Διαμόρφωση, εισήγηση και εφαρμογή (μετά από 
απόφαση του Δ.Σ.) της επικοινωνιακής πολιτικής και 
των προγραμμάτων για την προώθηση και προβολή των 
σκοπών και δράσεων του Νομικού Προσώπου (διοργά¬ 
νωση συνεντεύξεων τύπου, προετοιμασία και επιμέλεια 
αρθρογραφίας, συνεργασία με Μ.Μ.Ε. κ.α.). 

16. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών δραστηριοτήτων καθώς και 
έκδοση, διακίνηση και διάθεση ενημερωτικού υλικού 
στους δημότες που έχουν σχέση με αυτές (προγράμ¬ 
ματα, αφίσες κ,λπ.). 

Αρθρο 7 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Ν.Π.Δ.Δ. 

«ΑΘΛΗΤΙΚΟΥ ΦΟΡΕΑ ΔΗΜΟΥ ΚΑΛΑΜΑΤΑΣ» 

• Οι θέσεις των κατηγοριών ΠΕ, ΤΕ, και ΔΕ κατατάσ¬ 
σονται στους βαθμούς Δ' (εισαγωγικός), Γ Β' και Α' 
(καταληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ' Γ', Β', (καταληκτικός). 

• Τα προσόντα διορισμού των θέσεων περιγράφονται 
στα π.δ/τα 50/2001, 37α/1987 και 22/1990. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ Π.Ε. 


ΚΛΑ¬ 

ΔΟΣ 

ΕΙΔΙΚΟΤΗΤΑ 

ΘΕΣΕΙΣ 

ΠΡΟΒΛΕΠΟ- 

ΜΕΝΕΣ 

ΘΕΣΕΙΣ 

ΚΑΛΥ- 

ΦΘΕΙΣΕΣ 

ΠΕ 

ΔΙΟΙΚΗΤΙΚΟΥ - 
ΟΙΚΟΝΟΜΙΚΟΥ 

1 

— 

ΠΕ 

ΜΗΧΑΝΟΛΟΓΩΝ 

ΗΛΕΚΤΡΟΛΟΓΩΝ 

1 

— 

ΠΕ 

ΚΑΘΗΓΗΤΩΝ ΦΥ¬ 
ΣΙΚΗΣ ΑΓΩΓΗΣ 
(εκ των οποίων η 

1 θέση με πτυχίο 
ναυανωσώστπ) 

4 

1 


ΣΥΝΟΛΑ 

6 

1 

ΚΑΤΗΓΟΡΙΑ ΤΕ 


ΚΛΑ¬ 

ΔΟΣ 

ΕΙΔΙΚΟΤΗΤΑ 

©ΕΣΕΙΣ 

ΠΡΟΒΛΕΠΟ- 

ΜΕΝΕΣ 

©ΕΣΕΙΣ 

ΚΑΛΥ- 

ΦΘΕΙΣΕΣ 

ΤΕ 

ΦΥΣΙΟΘΕΡΑ¬ 

ΠΕΥΤΩΝ 

1 

— 

ΤΕ 

ΝΟΣΗΛΕΥΤΩΝ 

1 

— 

ΤΕ 

ΤΕΧΝΟΛΟΓΩΝ 

ΓΕΩΠΟΝΩΝ 

1 

— 

ΤΕ 

ΔΙΟΙΚΗΤΙΚΟΥ 

ΛΟΓΙΣΤΙΚΟΥ 

1 

— 

ΤΕ 

ΠΛΗΡΟΦΟΡΙΚΗΣ 

1 

— 

ΤΕ 

ΤΟΠΙΚΗΣ 

ΑΥΤΟΔΙΟΙΚΗΣΗΣ 

1 

— 


ΣΥΝΟΛΑ 

6 

— 


ΚΑΤΗΓΟΡΙΑ ΔΕ 


ΚΛΑ¬ 

ΔΟΣ 

ΕΙΔΙΚΟΤΗΤΑ 

©ΕΣΕΙΣ 

ΠΡΟΒΛΕΠΟ- 

ΜΕΝΕΣ 

©ΕΣΕΙΣ 

ΚΑΛΥ- 

ΦΘΕΙΣΕΣ 

ΔΕ 

ΔΙΟΙΚΗΤΙΚΩΝ - 
ΓΡΑΜΜΑΤΕΩΝ 

4 

3 

ΔΕ 

ΤΕΧΝΙΚΟΣ ΔΟ¬ 
ΜΙΚΩΝ ΕΡΓΩΝ/ 
ΗΛΕΚΤΡΟΛΟΓΙ- 
ΚΟΥ/ΗΛΕΚΤΡΟ- 
ΛΟΓΙΑΣ 

2 

2 


ΣΥΝΟΛΑ 

6 

5 


ΚΑΤΗΓΟΡΙΑ ΥΕ 


ΚΛΑ¬ 

ΔΟΣ 

ΕΙΔΙΚΟΤΗΤΑ 

©ΕΣΕΙΣ 

ΠΡΟΒΛΕΠΟ- 

ΜΕΝΕΣ 

ΘΕΣΕΙΣ 

ΚΑΛΥ- 

ΦΘΕΙΣΕΣ 

ΥΕ 

ΚΛΗΤΗΡΩΝ/ 
ΦΥΛΑΚΩΝ 
ΝΥΚΤΟΦΥΛΑ¬ 
ΚΩΝ/ ΓΕΝΙΚΩΝ 
ΚΑΘΗΚΟΝΤΩΝ 

5 

— 

ΥΕ 

ΠΡΟΣΩΠΙΚΟΥ 

ΚΑΘΑΡΙΟΤΗΤΑΣ 

4 

1 


ΣΥΝΟΛΑ 

9 

1 


ΕΠΟΧΙΚΟ ΠΡΟΣΩΠΙΚΟ 
(άρθρο 18 παρ. 12 ν. 2503/1997) 

Προβλέπονταί: 

α) μία (1) θέση ειδικού επιστημονικού προσωπικού (ια¬ 
τρός) με σύμβαση έργου 

β) τέσσερις (4) θέσεις γενικών καθηκόντων για την 
αντιμετώπιση εποχικών αναγκών. 

ΠΡΟΣΩΠΟΠΑΓΕΙΣ ΘΕΣΕΙΣ 
(άρθρο 14 παρ. 3 ν. 2880/2001, ΦΕΚ 9/30.1.2001, τ.Α') 


Συνιστούμενες προσωρινές (προσωποπαγείς) θέσεις, 
εννέα (9). 


ΟΝΟΜΑΤΕΠΩΝΥΜΟ 

ΕΙΔΙΚΟΤΗΤΑ 

ΚΑΤΗΓΟΡΙΑ 

1. Ντούρος Τρύφων 

Συντηρητής 

Ενκατ. 

Δ.Ε. ΤΕΧΝΙΚΩΝ 

2. Λεβής 

Πανανιώτπσ 

Συντηρητής 

Ενκατ. 

Δ.Ε. ΤΕΧΝΙΚΩΝ 

3. Γιατράκος 
Νικόλαος 

Συντηρητής 

Ενκατ. 

Δ.Ε. ΤΕΧΝΙΚΩΝ 


ΟΝΟΜΑΤΕΠΩΝΥΜΟ 

ΕΙΔΙΚΟΤΗΤΑ 

ΚΑΤΗΓΟΡΙΑ 

4. Καλογερόπουλος 
Βασ. 

Συντηρητής 

Ενκατ. 

Δ.Ε. ΤΕΧΝΙΚΩΝ 

5. Χριστόπουλος 
Ιωάν. 

Συντηρητής 

Ενκατ. 

Δ.Ε. ΤΕΧΝΙΚΩΝ 

6. Σακκά 
Κωνσταντίνα 

Νοσηλεύτρια 

Δ.Ε. 

ΝΟΣΗΛΕΥΤΡΙΩΝ 

7. Βλαχογιώργης 
Δημ. 

Αποθηκάριος 

Δ.Ε. 

ΔΙΟΙΚΗΤΙΚΩΝ 

8. Κόκκινης 

Γ εώονιοσ 

Εργάτης 

Υ.Ε. ΓΕΝΙΚΩΝ 
ΚΑΘΗΚΟΝΤΩΝ 

9. Ασημακόπουλος 
Παν. 

Εργάτης 

Υ.Ε. ΓΕΝΙΚΩΝ 
ΚΑΘΗΚΟΝΤΩΝ 


Αρθρο 8 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ Ή ΤΜΗΜΑΤΩΝ 


Α. Ο Προϊστάμενος της Διεύθυνσης προέρχεται από 
τους κλάδους: 

• ΠΕ Διοικητικού / Οικονομικού με βαθμό Α', ελλείψει 
αυτού, 

• ΠΕ Φυσικής Αγωγής με βαθμό Α' και ελλείψει αυτού 

• ΠΕ Διοικητικού / Οικονομικού με βαθμό Β' και ελ¬ 
λείψει αυτού 

• ΠΕ Φυσικής Αγωγής με βαθμό Β'. 

Β. Ο Προϊστάμενος του Τμήματος Διοικητικών και Οι¬ 
κονομικών Υπηρεσιών προέρχεται από τους κλάδους: 

• ΠΕ Διοικητικού / Οικονομικού με βαθμό Α' και ελ¬ 
λείψει αυτού 

• ΤΕ Διοικητικού / Λογιστικού με βαθμό Α' και ελλεί¬ 
ψει αυτού. 

• ΔΕ Διοικητικών Γραμματέων με βαθμό Α' και ελ¬ 
λείψει αυτού 

• ΠΕ Διοικητικού / Οικονομικού με βαθμό Β'. 

Γ. Ο Προϊστάμενος του Τμήματος Αθλητικών και Πολιτι¬ 
στικών Δραστηριοτήτων προέρχεται από τους κλάδους: 

• ΠΕ Καθηγητών Φυσικής Αγωγής με βαθμό Α' και 
ελλείψει αυτού 

• ΤΕ Τοπικής Αυτοδιοίκησης με βαθμό Α' και ελλείψει αυτού 

• ΠΕ Καθηγητών Φυσικής Αγωγής με βαθμό Β'. 

Δ. Ο προϊστάμενος του Τ μήματος Συντήρησης - Επι¬ 
σκευής - Κατασκευής προέρχεται από τους κλάδους: 

• ΠΕ Η/Μ με βαθμό Α' και ελλείψει αυτού 

• ΤΕ Τεχν/γος Γεωπόνος με βαθμό Α' και ελλείψει αυτού 

• ΔΕ Τεχνικών (συντηρητής εγκαταστάσεων) με βαθμό 
Α' και ελλείψει αυτού 

• ΔΕ Ηλεκτρολογίας - Ηλεκτρολογικού με βαθμό Α' 
και ελλείψει αυτού 

• ΠΕ Η/Μ με βαθμό Β'. 

Άρθρο 9 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες νομοθετικές διατάξεις. 

Άρθρο 10 

Από την ψήφιση του παραπάνω Οργανισμού Εσωτε¬ 
ρικής Υπηρεσίας προκαλείται δαπάνη σε βάρος του 
προϋπολογισμού του Νομικού Προσώπου οικονομικού 
έτους 2005, που ανέρχεται στο ποσό των 631.779,00 € 

περίπου για το τρέχον και τα επόμενα έτη και ενισχύε- 
ται από τους ΚΑΠ και το Δήμο Καλαμάτας. Σύμφωνα με 
το άρθρο 14 του ν. 2880/30.1.2001 η δαπάνη μισθοδοσίας 
των νέων προσλήψεων θα καλυφθεί από τις πιστώσεις 
του άρθρου 25 του ν. 1828/1989 του προϋπολογισμού 
του ΥΠΕΣΔΔΑ. 

Άρθρο 11 

Η ισχύς του παρόντος Οργανισμού αρχίζει από τη 
δημοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γί αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 14 Απριλίου 2006 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης κ.α.α. 

ΔΗΜ. ΛΑΜΠΡΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην υπ’ αριθμ. 24505/ΚΒ/8.3.2006 Υπουργική απόφα¬ 
ση (ΦΕΚ 358/τ.Β'/27.3.2006) με θέμα «Τροποποίηση της 


υπ’ αριθμ. 71959/ΚΒ/28.7.2004 Υπουργικής απόφασης», 
γίνονται οι εξής διορθώσεις: 

Στην παρ. 3 στο στίχο 4 διαγράφονται οι οκτώ λέξεις 
μετά από τη λέξη σε... «οποιονδήποτε τρόπο αναπαρα¬ 
γωγής ή δημοσίευσης, αναδημοσίευσης, ή διάδοσης» 
και αντικαθίστανται και προστίθενται δεκαπέντε λέξεις 
«... οποιοδήποτε άλλο κείμενο. Επίσης, απαγορεύεται η 
με οποιονδήποτε τρόπο αναπαραγωγή, ή δημοσίευση, 
αναδημοσίευση ή διάδοση...». 

(Από το ΥΠ.Ε.Π.Θ.) 

-♦- 

( 6 ) 

Στην υπ’ αριθμ. Φ500/418/25784/Ε5/17.3.2006 κοινή 
υπουργική απόφαση που δημοσιεύθηκε στο ΦΕΚ 363/ 
Β/27.3.2006, στη σελίδα 4461 και αφορά στον καθο¬ 
ρισμό θέσεων πρακτικής άσκησης σπουδαστών Τ.Ε.Ι, 
στο Υπουργείο Ανάπτυξης, διορθώνεται το εσφαλμένο 
«1. Καθορίζουμε πέντε (5) θέσεις πρακτικής άσκησης 
σπουδαστών ΤΕΙ στο Υπουργείο Ανάπτυξης.» 

στο ορθό «1. Καθορίζουμε πέντε (5) θέσεις πρακτικής 
άσκησης σπουδαστών ΤΕΙ στο Υπουργείο Ανάπτυξης 
- Γενική Γραμματεία Εμπορίου (Γενική Γραμματεία 
Καταναλωτή)». 

(Από το ΥΠ.Ε.Π.Θ.) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


1 ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 

Περίοδος 

ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οό-ΐΌΐη από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίΒΓΠθΙ : Μ1ρ://***.6ΐ.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



02005670005060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΤιίΙρ://νννννν.θ1.9Γ - ε-ητοϋ: ν/θόπΐ35ΐ6Γ@6ΐ.9Γ 














